6 чэрвеня 1917 г. павятовы камісарыят і павятовая ўправа праводзілі ў Полацку з'езд прадстаўнікоў валасных харчовых камітэтаў. Не было прынята ніякіх дзейсных рашэнняў. Бальшавікі прапаноўвалі ліквідаваць землеўладанне памешчыкаў і аддаць зямлю сялянам. Сяляне самавольна пачыналі захопліваць землі памешчыкаў, прымяняючы сілу ў адносінах да асабліва ненавісных памешчыкаў і іх стаўленікаў. У Полацкім павеце былі сканцэнтраваны падраздзяленні 15-га уланскага палка. Але стрымаць сялянскія выступленні было ўжо немагчыма.